《兀坐有感》
宋代·裘万顷

忘言编简倦三复，适意丝桐聊再行。
已共白云论久要，要寻青鸟问长生。
按行泉石苔侵屦，披拂松篁露湿缨。
此事洪崖知我旧，归与端合与同盟。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。